ΓΡΑΠΤΗ ΕΡΩΤΗΣΗ E-1888/97 υποβολή: Amedeo Amadeo (NI) προς την Επιτροπή (2 Iουνίου 1997)

Θέμα: Κοινοτικό σήμα/διεθνής καταχώρηση σημάτων

Το θέμα αφορά την «πρόταση απόφασης του Συμβουλίου για την έγκριση της προσχώρησης της Ευρωπαϊκής Κοινότητας στο πρωτόκολλο που αφορά τη συμφωνία της Μαδρίτης σχετικά με τη διεθνή καταχώρηση σημάτων που εγκρίθηκε στη Μαδρίτη στις 27 Ιουνίου 1989» (έγγρ. COM(96)372 τελ. - 96/0198 CNS) ((ΕΕ C 300 της 10.10.1996, σελ. 11. )), και τον «Κανονισμό (ΕΚ) του Συμβουλίου για την τροποποίηση του Κανονισμού (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα ενόψει της έναρξης ισχύος της προσχώρησης της Ευρωπαϊκής Κοινότητας στο πρωτόκολλο που αφορά τη συμφωνία της Μαδρίτης σχετικά με τη διεθνή καταχώρηση σημάτων που εγκρίθηκε στη Μαδρίτη στις 27 Ιουνίου 1989» (εγγρ. COM(96)367 τελ. - 96/0190 CNS) ((ΕΕ C 293 της 5.10.1996, σελ. 11. )).

Στις 20 Δεκεμβρίου 1993 το Συμβούλιο ενέκρινε τον Κανονισμό (ΕΚ) αριθ. 40/94 ((ΕΕ L 11 της 14.1.1994, σελ. 1. )) σχετικά με το κοινοτικό σήμα (στο εξής θα αναφέρεται ως «ο Κανονισμός»).

Ο Κανονισμός θεσπίζει ένα κοινοτικό καθεστώς σημάτων που παρέχει στα σήματα (σήματα προϊόντων και υπηρεσιών) ενιαία προστασία σε όλο το έδαφος της Ευρωπαϊκής Κοινότητας βάσει της κατάθεσης μιας μόνο αίτησης καταχώρησης.

Την 1η Ιανουαρίου 1996 το Γραφείο Εναρμόνισης στην Εσωτερική Αγορά, με έδρα το Αlicante, άρχισε να δέχεται την κατάθεση αιτήσεων κοινοτικών σημάτων κα, την 1η Απριλιου 1996 άρχισε να λειτουργεί πλήρως.

Κατά την ίδια ημερομηνία κατέστη ενεργό και το πρωτόκολλο της Μαδρίτης, το οποίο είχε τεθεί σε ισχύ την 1η Δεκεμβρίου 1995.

1. Χαιρετίζουμε την προσχώρηση της Ευρωπαϊκής Κοινότητας στο πρωτόκολλο που αφορά τη Συμφωνία της Μαδρίτης σχετικά με τη διεθνή καταχώρηση σημάτων 7

2. Χαιρετίζουμε την υπαγωγή του τίτλου XΙΙΙ στον Κανονισμό (ΕΚ) αριθ. 40/94 του Συμβουλίου, αλλά ζητούμε από την Επιτροπή να προτείνει μέτρα για την εναρμόνιση των νομοθεσιών στον τομέα των σχεδίων και υποδειγμάτων.

Απάντηση του κ. Μonti εξ ονόματος της Επιτροπής (10 Ιουλίου 1997)

Η Επιτροπή εκφράζει την ικανοποίησή της για την υποστήριξη εκ μέρους του Αξιότιμου Μέλους στις δύο προτάσεις σχετικά με την προσχώρηση της Κοινότητας στο πρωτόκολλο της Μαδρίτης και την τροποποίηση του κανονισμού για το κοινοτικό σήμα βάσει του οποίου η προσχώρηση αυτή παράγει αποτελέσματα.

Όσον αφορά την επιθυμία που εκφράστηκε για να αναληφθούν από την Επιτροπή πρωτοβουλίες με στόχο την εναρμόνιση των νομοθεσιών στον τομέα των σχεδίων και υποδειγμάτων, η Επιτροπή έχει την τιμή να πληροφορήσει το Αξιότιμο Μέλος για το γεγονός ότι τον Δεκέμβριο του 1993, έκανε δύο προτάσεις σχετικά με το θέμα αυτό. Η πρώτη αφορά πρόταση κανονισμού του Κοινοβουλίου και του Συμβουλίου σχετικά με τη δημιουργία ενός κοινοτικού συστήματος νομικής προστασίας των σχεδίων και υποδειγμάτων ((COM (93) 344. )). H δεύτερη αφορά πρόταση οδηγίας του Κοινοβουλίου και του Συμβουλίου σχετικά με τη νομική προστασία των σχεδίων και υποδειγμάτων που στοχεύει στην εναρμόνιση ορισμένων πλευρών των εθνικών δικαιωμάτων στον τομέα αυτό ((COM (93) 342. )). H πρώτη πρόταση αυτή τη στιγμή έχει υποβληθεί ενώπιον του Κοινοβουλίου για γνωμοδότηση. Μια κοινή θέση εγκρίθηκε από το Συμβούλιο σχετικά με τη δεύτερη στις 17 Ιουνίου 1997. Το κείμενο θα διαβιβαστεί στο Κοινοβούλιο για δεύτερη ανάγνωση.